PATVIRTINTA

Kauno technologijos universiteto

rektoriaus 2016 m. gegužės 20 d.

įsakymu Nr. A-225

**PADARYTOS ŽALOS BENDRABUČIUOSE ĮVERTINIMO IR ATLYGINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Padarytos Žalos bendrabučiuose įvertinimo ir atlyginimo tvarkos aprašas (toliau – Tvarkos aprašas) reglamentuoja padarytos Žalos bendrabučiuose nustatymą, įvertinimą ir atlyginimą.
2. Padarytą Žalą nustato ir įvertina rektoriaus įsakymu patvirtintos padarytos Žalos bendrabučiuose nustatymo ir įvertinimo komisijos:
	1. **statinio vidaus patalpoms ir išorei ar statinio inžineriniams tinklams padarytą Žalą įvertina Statinių Žalos įvertinimo komisija, kurią sudaro: Statinių administravimo grupės valdytojas (komisijos pirmininkas), Bendrabučių grupės vadovas, bendrabučio, kuriame padaryta Žala, valdytojas arba administratorius ir Studentų atstovybės bendrabučio koordinatorius.**
	2. **inventoriui arba baldams padarytą Žalą įvertina Inventoriaus Žalos įvertinimo komisija, kurią sudaro: Bendrabučių grupės vadovas (komisijos pirmininkas), Statinių administravimo grupės valdytojas, bendrabučio, kuriame padaryta Žala, valdytojas arba administratorius ir Studentų atstovybės bendrabučio koordinatorius.**

**[Pakeista rektoriaus 2019-06-11 įsakymu Nr. A-385]**

**II SKYRIUS**

**Statinio vidaus patalpoms ir išorei ar statinio inžineriniams tinklams PADARYTOS ŽALOS BENDRABUČIUOSE NUSTATYMAS IR ĮVERTINIMAS**

1. **Bendrabučio gyventojas, pastebėjęs daromą / padarytą Žalą bendrabučio vidaus patalpoms ir išorei ar statinio inžineriniams tinklams, turi nedelsdamas informuoti bendrabučio valdytoją arba administratorių, jų nesant – bendrabučio budėtoją.**

**[Pakeista rektoriaus 2020-04-09 įsakymu Nr. A-160]**

1. Bendrabučio valdytojui arba administratoriui pastebėjus ar sužinojus apie padarytą Žalą bendrabučio vidaus patalpoms ir išorei ar statinio inžineriniams tinklams, jis turi nedelsiant informuoti Statinių Žalos įvertinimo komisijos pirmininką.
2. Padaryta Žala įvertinama nustačius padarytą Žalą statinio vidaus patalpoms, išorei ar statinio inžineriniams tinklams, vadovaujamasi Kauno technologijos universiteto (toliau – Universitetas) patvirtintu Statybos darbų tvarkos aprašu:

**5.1. Statinių Žalos įvertinimo komisijos pirmininkas kreipiasi į Turto valdymo ir administravimo departamento atsakingą darbuotoją, kuris per 3 (tris) darbo dienas surašo Defektinį aktą ir jį pateikia Inžinerinių sistemų priežiūros skyriaus atsakingam darbuotojui:**

**5.1.1. už santechnikos ir šildymo prietaisų ir įrengimų Žalas atsakingas Šilumos ūkio ir santechninių sistemų priežiūros grupės vadovas;**

**5.1.2. už elektros ir automatikos prietaisų ir įrengimų Žalas atsakingas Elektros ir automatinių sistemų priežiūros grupės skyriaus vadovas;**

**5.1.3. už patalpų vidaus ir išorės Žalas atsakingas Statinių administravimo grupės valdytojas.**

**5.2. Infrastruktūros vystymo skyriaus inžinierius per 3 (tris) darbo dienas nuo Defektinio akto gavimo parengia sąmatą ir pateikia ją komisijos pirmininkui**;

**[Pakeista rektoriaus 2019-02-14 įsakymu Nr. A-77]**

5.3. Statinių Žalos įvertinimo komisijos pirmininkas per 2 (dvi) darbo dienas nuo sąmatos sudarymo parengia Žalos aktą (toliau – Aktas) (forma pridedama) ir pateikia tvirtinimui komisijos nariams.

1. Aktas laikomas galiojančiu, jei jį pasirašo Žalos nustatymo ir įvertinimo komisijos pirmininkas ir bent 3 (trys) komisijos nariai.
2. **Bendrabučio, kuriame padaryta Žala, administratorius arba valdytojas per 4 (keturias) darbo dienas po Akto patvirtinimo su Aktu raštu supažindina asmenį (-is), dėl kurio (-ių) kaltės atsirado Žala ir Aktą pateikia Bendrabučių grupės vyriausiajam koordinatoriui.**
3. **Bendrabučių grupės vyriausiasis koordinatorius pagal įvertintą Žalos sumą, nurodytą Akte, parengia mokėjimo kvitą ir įkelia į Universiteto akademinę informacijos sistemą.**

**[Pakeista rektoriaus 2016-12-23 įsakymu Nr. A-595, aktuali redakcija nuo 2017-01-02]**

**III SKYRIUS**

**bendrabučių inventoriui arba baldams PADARYTOS ŽALOS NUSTATYMAS IR ĮVERTINIMAS**

1. **Bendrabučio gyventojas, pastebėjęs daromą / padarytą Žalą bendrabučių inventoriui arba baldams, turi nedelsdamas informuoti bendrabučio valdytoją arba administratorių, jų nesant – bendrabučio budėtoją.**

**[Pakeista rektoriaus 2020-04-09 įsakymu Nr. A-160]**

1. **Bendrabučio valdytojui arba administratoriui pastebėjus ar sužinojus apie padarytą Žalą inventoriui arba baldams, jis turi nedelsiant informuoti Inventoriaus Žalos įvertinimo komisijos pirmininką.**

**[Pakeista rektoriaus 2019-02-14 įsakymu Nr. A-77]**

1. Padaryta Žala įvertinama šia tvarka:
	1. **bendrabučio, kuriame padaryta Žala, valdytojas arba administratorius kreipiasi į Statinių administravimo grupės valdytoją, kuris per 3 (tris) darbo dienas surašo Defektinį aktą ir, jei reikalinga, jį pateikia Infrastruktūros vystymo skyriaus inžinieriui;**
	2. **Infrastruktūros vystymo skyriaus inžinierius per 3 (tris) darbo dienas nuo Defektinio akto gavimo parengia sąmatą ir pateikia bendrabučio, kuriame padaryta Žala, valdytojui arba administratoriui;**

**[Pakeista rektoriaus 2019-02-14 įsakymu Nr. A-77]**

* 1. įvertinant padarytą Žalą baldams ir kitam inventoriui, taip pat gali būti vertinama jų vertė pagal buhalterinės apskaitos duomenis;
	2. jei padarytiems defektams ar gedimams sutvarkyti bus reikalingi išorės paslaugų teikėjai, dėl sąmatos sudarymo gali būti kreipiamasi į juos;
	3. nustačius ir įvertinus padarytą Žalą, bendrabučio, kuriame padaryta Žala, valdytojas arba administratorius per 2 (dvi) darbo dienas nuo sąmatos sudarymo, o jei padaryta Žala vertinama pagal buhalterinės apskaitos duomenis – per 2 (dvi) darbo dienas nuo Žalos nustatymo dienos, parengia Aktą ir pateikia tvirtinimui komisijos nariams.
1. **Aktas laikomas galiojančiu, jei jį pasirašo Žalos nustatymo ir įvertinimo komisijos pirmininkas ir bent 2 (du) komisijos nariai.**

**[Pakeista rektoriaus 2019-02-14 įsakymu Nr. A-77]**

1. **Bendrabučio, kuriame padaryta Žala, administratorius arba valdytojas per 4 (keturias) darbo dienas po Akto patvirtinimo su Aktu raštu supažindina asmenį (-is), dėl kurio (-ių) kaltės atsirado Žala, ir Aktą pateikia Bendrabučių grupės vyriausiajam koordinatoriui.**
2. **Bendrabučių grupės vyriausiasis koordinatorius pagal įvertintą Žalos sumą, nurodytą Akte, parengia mokėjimo kvitą ir įkelia į Universiteto akademinę informacijos sistemą.**

**[Pakeista rektoriaus 2016-12-23 įsakymu Nr. A-595, aktuali redakcija nuo 2017-01-02]**

**IV SKYRIUS**

**PADARYTOS ŽALOS BENDRABUČIUOSE ATLYGINIMAS**

1. Asmuo (-enys), dėl kurio (-ių) kaltės atsirado Žala, turi visiškai atlyginti padarytą Žalą, kurios suma yra nurodoma Akte. Žala Universitetui apskaičiuota pagal parengtą sąmatą arba baldų, kito inventoriaus vertę pagal buhalterinės apskaitos duomenis.
2. Jei nustatyti asmens (-ų), dėl kurio (-ių) kaltės atsirado Žala, neįmanoma:
	1. jei Žala padaryta konkrečiame kambaryje, Žalą turi atlyginti visi kambario gyventojai, padarytos Žalos suma padalinama visiems kambario gyventojams lygiomis dalimis;
	2. jei Žala padaryta konkrečiame atskirai rakinamame kambarių bloke, Žalą turi atlyginti visi to bloko gyventojai, padarytos Žalos suma padalinama visiems bloko gyventojams lygiomis dalimis;
	3. **jei Žala padaryta bendrojo naudojimo patalpoms, Žalą turi atlyginti visi bendrųjų patalpų naudotojai, padarytos Žalos suma padalinama visiems bendrųjų patalpų naudotojams, jei tenkinama bent viena iš šių sąlygų:**

**16.3.1. dėl padarytos Žalos inventorius, baldai arba inžinerinės sistemos toliau fiziškai negali būti naudojami pagal paskirtį, funkciškai nebetinkami tolimesniam naudojimui;**

**16.3.2. padarytos Žalos suma viršija 500 Eur.**

**[Pakeista rektoriaus 2020-04-09 įsakymu Nr. A-160]**

1. Jei Žala atsiranda dėl gyventojo (-ų) svečio (-ių) kaltės, už padarytos Žalos atlyginimą yra atsakingas bendrabučio gyventojas (-ai), pas kurį (-iuos) lankėsi svečias (-iai).
2. Pagal įvertintą padarytos Žalos sumą, nurodytą Akte, yra parengiamas mokėjimo kvitas, kuris įkeliamas į Universiteto akademinę informacijos sistemą.
3. Padarytą Žalą asmuo (-enys) turi padengti per 1 (vieną) kalendorinį mėnesį nuo mokėjimo kvito dėl padarytos Žalos Universitetui atlyginimo pateikimo.
4. Jei asmuo (-enys), dėl kurio (-ių) kaltės atsirado Žala, per numatytą laikotarpį grąžinti nurodytos sumos negali, jis gali raštiškai kreiptis į Bendrabučių grupę dėl skolos grąžinimo dalimis ir šalių susitarimu, sudarius skolos gražinimo grafiką skola, per sutartą laikotarpį, gali būti gražinama dalimis.

**V SKYRIUS**

**PADARYTOS ŽALOS BENDRABUČIUOSE PAŠALINIMO TERMINAI**

1. **Defektus ar gedimus dėl padarytos Žalos, kuriuos reikia pašalinti skubiai, norint užtikrinti kokybišką apgyvendinimo paslaugų teikimą bendrabučio gyventojams, Turto valdymo ir administravimo departamento darbuotojai turi pašalinti per 5 (penkias) darbo dienas, avariniai gedimai turi būti pašalinami nedelsiant.**

**[Pakeista rektoriaus 2019-02-14 įsakymu Nr. A-77]**

1. **Kitais atvejais, kai defektų ar gedimų neįmanoma pašalinti per šio Tvarkos aprašo 21 punkte nustatytą laikotarpį, jie turi būti pašalinami per 1 (vieną) kalendorinį mėnesį (jei dėl techninių priežasčių nėra galimybės defektą ar gedimą pašalinti per vieną mėnesį, šis laikotarpis gali būti pratęsiamas protingam terminui).**

**[Pakeista rektoriaus 2020-04-09 įsakymu Nr. A-160]**

1. **Defektai ar gedimai dėl padarytos Žalos baldams ar kitam inventoriui gali būti pašalinami Turto valdymo ir administravimo departamento darbuotojų arba išorės paslaugų teikėjų, jei jų pašalinti negali Turto valdymo ir administravimo departamento atsakingi darbuotojai.**

**[Pakeista rektoriaus 2019-02-14 įsakymu Nr. A-77]**

**VI SKYRIUS**

**BAIGIAMOSIOS NUOSTATOS**

1. Su Padarytos Žalos bendrabučiuose įvertinimo ir atlyginimo tvarka supažindinti visus bendrabučių gyventojus, paskelbiant tvarkos aprašą tinklalapyje www.bendrabuciai.ktu.lt, bendrabučių skelbimo lentose.
2. Tvarkos aprašas gali būti keičiamas ar pripažintas netekusiu galios rektoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_